CELEX ID: 32012R0612
Publication Date: 2012-07-09

Document:
KOMISIJOS REGLAMENTAS (ES) Nr. 612/2012
2012 m. liepos 9 d.
kuriuo iš dalies keičiami Europos Parlamento ir Tarybos reglamento (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių II ir III priedai
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1072/2009 dėl bendrųjų patekimo į tarptautinio krovinių vežimo kelių transportu rinką taisyklių (1), ypač į jo 4 straipsnio 4 dalį ir 5 straipsnio 5 dalį,
kadangi:
(1)
Reglamento (EB) Nr. 1072/2009 II priedo pradžioje Bendrijos licencijos modelio spalva apibūdinta kaip Pantone šviesiai mėlyna spalva;
(2)
Reglamento (EB) Nr. 1072/2009 III priedo pradžioje vairuotojo liudijimo modelio spalva apibūdinta kaip Pantone rožinė spalva;
(3)
siekiant vienodumo ir užtikrinti vienodą Reglamento (EB) Nr. 1072/2009 aiškinimą bei taikymą, spalvas būtina apibūdinti išsamiau;
(4)
šiame reglamente numatytos priemonės atitinka Reglamento (EB) Nr. 1072/2009 15 straipsnyje nurodyto komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1072/2009 iš dalies keičiamas taip:
1)
II priedo ketvirtoje eilutėje sakinys „Pantone šviesiai mėlynos spalvos, DIN A4 formato, 100 g/m2 ar didesnės masės iš celiuliozės pagamintas popierius“ pakeičiamas taip:
„Šviesiai mėlynos (Pantone 290) arba kuo panašesnės spalvos, DIN A4 formato, 100 g/m2 ar didesnės masės iš celiuliozės pagamintas popierius“;
2)
III priedo ketvirtoje eilutėje sakinys „Pantone rožinės spalvos, DIN A4 formato 100 g/m2 ar didesnės masės iš celiuliozės pagamintas popierius“ pakeičiamas taip:
„Rožinės (Pantone 182) arba kuo panašesnės spalvos, DIN A4 formato 100 g/m2 ar didesnės masės iš celiuliozės pagamintas popierius“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. liepos 9 d.

EuroVoc Classification:
Level 1: 100158
100154
100147
Level 2: 100191
100237
100239
100261
100238
Level 3: 3160
2181
2449
3641
4539
All Descriptors: 1645
3645
4509
4520
635